stanford-oval/wikipedia huggingface dataset:
Imperial College London

| Imperial College London |
| --- | --- |
 Royal School of Mines
Perustettu:  1907
Tyyppi:  Julkinen
Rehtori:  Sir Keith O’Nions
Henkilökunta:  7 170 (2011)
Opiskelijoita:  8 350
Jatko-opiskelijoita:  5 060
Sijainti:  Lontoo, Englanti  Yhdistynyt kuningaskunta
Yhteistyö:  Russell-ryhmä
Sivusto:  www.imperial.ac.uk
Imperial College London, virallisesti The Imperial College of Science, Technology and Medicine, on vuonna 1907 perustettu yliopisto Lontoossa, Englannissa. Vuoteen 2007 asti se oli osa Lontoon yliopistoa, mutta satavuotisjuhliensa yhteydessä se irtautui omaksi itsenäiseksi yliopistokseen. Imperial College keskittyy
luonnontieteisiin, tekniikkaan ja lääketieteeseen, vaikka siihen kuuluu myös kauppakorkeakoulu.
Yliopisto on jaettu neljään tiedekuntaan: Imperial College Faculty of Natural Sciences (luonnontieteellinen tiedekunta), Imperial College Faculty of Medicine (lääketieteellinen tiedekunta), Imperial College Faculty of Engineering (teknillinen tiedekunta) ja Imperial College Business School (kauppakorkeakolu). Tiedekunnissa on yhteensä yli 40 laitosta.
Pääosa yliopistosta sijaitsee Kensingtonissa, Länsi-Lontoossa. Tämän lisäksi kampuksia on Chelsean, Hammersmithin ja Paddingtonin kaupunginosissa.
Imperial College kuuluu brittiläisten yliopistojen ”kultaiseen kolmioon”  yhdessä Oxfordin ja Cambridgen yliopistojen kanssa. Lukuisia pääministereitä ja teollisuuden johtajia sekä 14 Nobel-palkittua ja kaksi Fieldsin mitalilla palkittua on opiskellut tai työskennellyt Imperial Collegessa. Vuonna 2012 se sijoittui 8. ja 6. parhaaksi yliopistoksi maailmassa QS
World University Rankingsin ja Times Higher Education World University Rankingsin vertailuissa.
Aiheesta muualla

Kuvia tai muita tiedostoja aiheesta Imperial College London Wikimedia Commonsissa
Indie pop

| Indie pop |
| --- | --- |
Alkuperä:  indie rock, post-punk, power pop
Alkuperämaa:   Yhdistynyt kuningaskunta
Kehittymisen ajankohta:  1980-luvun alku
Tyypillisiä soittimia:  laulu, kitara, basso, rummut
Kehittyneitä tyylilajeja / suuntauksia:  indietronica, indie dance
Indie pop (tai indie-pop) on popmusiikin tyylilaji. Indie on lyhennetty sanasta independent eli itsenäinen. Tyyli on saanut alkunsa Isossa-Britanniassa 1980-luvun puolivälissä. Nimi viittaa siihen, että useimmat yhtyeistä äänittivät musiikkiaan itsenäisissä levy-yhtiöissä.
Musiikillisesti sen ominaispiirteitä ovat rämisevät kitarat ja vaikutteet 1960-luvun popista.
Yhtyeitä & artisteja

| --- | --- |
 Architecture In Helsinki  Belle & Sebastian  Bombay Bicycle Club  Camera Obscura  The Cardigans  Clap Your Hands Say Yeah  The Concretes  The Crookes  Cults  Elbow  Foster the People  Fun.  The Jesus and Mary Chain  Kate Nash  Lykke Li :  The 1975  Of Monsters and Men  The Pains of Being Pure at Heart  The Pastels  The Pipettes  Primal Scream  Regina  Shadowplay  The Smiths  Tegan and Sara  Vampire Weekend  Marina and the Diamonds  She & Him  The Wedding Present  Cavetown
Hävittäjä (laiva)

HMS Daring on vuonna 2009 palvelukseenotettu brittiläinen ilmatorjuntaan erikoistunut ohjushävittäjä.
Hävittäjä on nopea, ketteräliikkeinen ja pitkähkön toimintasäteen omaava sota-alus, jonka päätehtävänä on suojata muita aluksia vihollisen meri- ja ilmahyökkäyksiltä.
Taustaa

Torpedot mahdollistivat raskaiden pinta-alusten tuhoamisen edullisella tavalla. Nopeat pienehköt alukset aseistettiin torpedoin ja niitä kutsuttiin siten torpedoveneiksi. Aluksi uhkana oli ainoastaan ankkuripaikkoja vastaan tehdyt iskut, mutta torpedojen nopeuden ja kantaman kasvaessa uhka siirtyi myös avomerelle. Tämän uuden uhan torjuntaan valmistettiin raskaammin aseistettuja aluksia (engl. catchers), joita käytettiin saattamaan laivastoja merellä. Näiden alusten merikelpoisuuden, nopeuden ja toimintasäteen tuli olla sama kuin laivaston muiden alusten. Koon kasvaessa alukset nimettiin torpedovenehävittäjiksi (engl. torpedo boat destroyers) ja ensimmäisen maailmansodan lopulla nimi oli englanninkielisissä maissa lyhentynyt muotoon hävittäjä (engl. destroyer). Monissa muissakin kielissä on alustyypin torpedoveneiden torjuntaan perustunut lähtökohta havaittavissa kuten ransk. contre-torpilleur, ital. cacciatorpediniere, port. contratorpedeiro, puol. kontrtorpedowiec, tšek. torpédoborec, kreik. αντιτορπιλικό, antitorpiliko ja holl. torpedobootjager.
Kun hävittäjien tehtäviin lisättiin muutakin kuin torpedoveneiden torjunta ankkuripaikoilla todettiin niiden olevan sopivia myös torpedoveneen rooliin tuhoamaan raskaampia sotalaivoja. Alukset varustettiin siten sekä tykein että torpedoputkin. Niiden tehtävänä oli aina ensimmäisen maailmansodan loppuun saakka raskaiden pinta-alusten suojaaminen sekä hyökätä torpedoin vihollislaivaston raskaita pinta-aluksia vastaan.
Historia

Toisessa maailmansodassa hävittäjien aseistuksena oli tyypillisesti 4−5 kappaletta 105−133-millistä tykkiä, 4−12 torpedoputkea, syvyyspomminheittimiä sekä kevyempiä tykkejä ja konekiväärejä lähi-ilmatorjuntaan ja niiden uppouma oli noin 2 000 tonnia.
Toisen maailmansodan jälkeen hävittäjistä on tullut suurempia ja itsenäisempiä ja ero hävittäjien ja risteilijöiden välillä on käynyt olemattomaksi. Esimerkiksi osa Yhdysvaltain AEGIS-järjestelmää kantavista aluksista on virallisesti luokiteltu risteilijöiksi, osa hävittäjiksi, vaikka kyseessä on samankokoiset alukset samanlaisella aseistuksella, elektroniikkavarustuksella ja suorituskyvyllä.
Britannian kuninkaallisen laivaston toisen maailmansodan aikainen hävittäjä HMS Cavalier museolaivana.
Projekti 1155 -luokka
Yhdysvaltain laivaston USS Frank E. Petersen Jr.
Jukka Puurula

Jukka Tapani Puurula (s. 1971)[lähde? ] on suomalainen muusikko ja musiikkiteknologi. Hän on soittanut useissa kevyen musiikin yhtyeissä, muun muassa Don Huonot -yhtyeessä. Lisäksi hän on toiminut äänittäjänä, tuottajana ja sessiomuusikkona instrumentteinaan sähköbasso, laulu ja alttoviulu.
Puurula oli naimisissa Aikakone-yhtyeen laulajana tunnetun Heidi ”Vera” Puurulan kanssa vuosina 2001–2019 ja heillä on kaksi poikaa.
Aiheesta muualla

Jukka Puurula Discogsissa. (englanniksi)
Jukka Puurulan sävellystuotanto Suomen äänitearkistossa (1901–1999)
Jukka Puurulan sovitustuotanto Suomen äänitearkistossa (1901–1999)
Jukka Pääkkönen

Jukka Pääkkönen on suomalainen näyttelijä. Hän on esiintynyt muun muassa televisio-ohjelmissa Tonttu Toljanteri ja Lehmän vuosi. Lisäksi hän on näytellyt Sonnisen roolia vuodesta 2010 lähtien itäsuomalaisen Vesuri Productions -findie-elokuvaryhmän Kirvessyrjän terveyskeskus -pseudodokumentissa.
Pääkköselle myönnettiin taiteilijaeläke vuonna 2017.
Aiheesta muualla

Jukka Pääkkönen Internet Movie Databasessa. (englanniksi)
Jukka Pääkkönen Elonetissä.
Hjalmar Front

| Hjalmar Front> Henkilötiedot |
| --- | --- |
Syntynyt: 20. elokuuta 1900 Mäntsälä
Kuollut: 29. huhtikuuta 1970 (69 vuotta) Solna
Ammatti:  upseeri
Sotilashenkilö
Palvelusmaa(t):  punainen Suomi   Neuvostoliitto
Palvelusvuodet:  1918–1938
Taistelut ja sodat:  Suomen sisällissota   Venäjän sisällissota   Neuvostoliiton–Japanin rajasodat   toinen maailmansota
Hjalmar Einar Front (ven. Хьялмар Франтсевич Фронт, Hjalmar Frantsevitš Front, myöh. Hjalmar Otto Tanner; 20. elokuuta 1900 Mäntsälä – 29. huhtikuuta 1970 Solna) oli suomalainen upseeri, joka palveli 1920–1930-luvulla Neuvostoliiton puna-armeijassa, kunnes loikkasi keväällä 1938 Mantšuriassa Japanin puolelle. Toisen maailmansodan aikana hän toimi japanilaisten neuvonantajana ja vietti sodan päätyttyä viimeiset vuotensa Ruotsissa. Front osallistui elämänsä aikana kaikkiaan neljään eri sotaan: Suomen ja Venäjän sisällissotaan, Neuvostoliiton–Japanin rajasotiin sekä toiseen maailmansotaan.
Elämä > Suomen sisällissota ja vuodet Neuvostoliitossa

Mäntsälän Sääksjärven kylässä syntynyt liittyi sisällissodan alkaessa Helsingin Malmin punakaartiin. Muistelmissaan hän mainitsi syyksi vain halunneensa saada oikean kiväärin. Sodan loppuvaiheessa Front pakeni laivalla Pietariin, jonne hän saapui huhtikuun lopussa. Neuvosto-Venäjällä hän suoritti usean muun suomalaisen tavoin nelivuotisen Pietarin kansainvälisen sotakoulun upseerikurssin ja osallistui sen aikana Venäjän sisällissodan taisteluihin. Front taisteli myös suomalaisia vastaan Itä-Karjalan heimosodissa.
Valmistuttuaan Pietarin sotakoulusta Front opiskeli vielä kolme vuotta Frunzen sotilasakatemiassa ja yleni lopulta tykistödivisioonan varakomentajaksi. Hän tuli tunnetuksi myös tarkka-ampujana, ja hän voitti useita palkintoja puna-armeijan kilpailuissa. Front suoritti useita jatkokursseja ja yleni lopulta komissaariksi. Hänet valittiin myös muun muassa kommunistisen puolueen Frunzen sotilasakatemian poliittiseen toimikuntaan. Myöhemmin Front työskenteli opettajana puolueen eri oppilaitoksissa, kuten Kominternin alaisuudessa toimineessa kansainvälisessä Lenin-koulussa. Hän kuului myöhemmin Jugoslavian johtoon nousseen Josip Broz Titon alaisuudessa olleeseen opettajien ryhmään. Front oli myös läheisissä väleissä Neuvostoliitossa olleiden suomalaisten, kuten Eino Rahjan, Poika Tuomisen ja Otto Wille Kuusisen, kanssa.
Vuonna 1937 Front siirrettiin yksiköön, joka oli sijoitettu Tšitaan lähelle Mongolian rajaa. Heinäkuussa 1937 hän sai kutsun Moskovaan, jossa hänet määrättiin lähtemään tiedusteluretkelle Mongoliaan selvittämään japanilaisten ja Tšiang Kai-šekin hallituksen kiinalaisten joukkojen toimintaa. Hän palveli Mongoliaan sijoitettuja venäläisiä joukkoja komentaneen kenraali Ivan Konevin esikunnassa ja teki 1937–1938 useita tiedusteluretkiä eri puolille Mongoliaa.
Elämä > Loikkaus Japanin armeijaan

Keväällä 1938 Front alkoi kokea oman asemansa uhatuksi saatuaan kuulla useiden suomalaisten joutuneen Stalinin vainojen uhreiksi. Hän päätti lopulta paeta rajan yli Kiinaan. Front ylitti Kiinan rajan 26. toukokuuta 1938 ja antautui muutaman päivän kuluttua Kalganissa japanilaisille. Hän aikoi palata takaisin Suomeen, mutta toisen maailmansodan puhkeaminen teki tämän mahdottomaksi. Hän kävi kuitenkin pari kertaa sodan aikana Suomen suurlähetystössä Tokiossa. Front jäi Mantšuriaan, jossa hän oleskeli Japanin Kwantungin armeijan päämajassa. Front muun muassa avusti neuvonantajana japanilaisia näiden sotatoimissa Kuomintangin kiinalaisia joukkoja vastaan. Vuonna 1945 toisen maailmansodan päätyttyä Euroopassa Front laati japanilaisille arvion siitä, kuinka nopeasti venäläiset pystyivät siirtämään joukkojaan Kaukoitään aloittaakseen hyökkäyksen japanilaisia vastaan. Frontin arvio oli, että hyökkäys voisi alkaa elokuun alkupuolella 1945, mikä osuikin oikeaan.
Elämä > Viimeiset vaiheet

Sodan jälkeen Front onnistui palaamaan Yhdysvaltain kautta Eurooppaan ja asui viimeiset vuotensa Solnassa, Ruotsissa.[lähde? ] Hän käytti nimeä Hjalmar Otto Tanner. Vuonna 1969 Front antoi Nyrkkiposti-lehdelle haastattelun, jossa hän kertasi elämänvaiheitaan ja kertoi sairastavansa syöpää. Front kuoli Ruotsissa kesällä 1970. Hänen kaksiosaiset muistelmansa julkaistiin postuumisti vuosina 1970 ja 1971. Ne sisältävät kuitenkin runsaasti epätarkkuuksia sekä vääriä tietoja ja vihjailuja suomalaisten tekemisistä Neuvostoliitossa.
Teokset

Kremlin kiertolaisia: Muistelmia monivaiheisen elämän varrelta.  Helsinki:  Alea-kirja, 1970.
Neuvostokomennuksella Siperiassa: Muistelmia monivaiheisen elämän varrelta 2.  Helsinki:  Alea-kirja, 1971.
Kirjallisuutta

Rönnqvist, Ronny (toim.): Delad lojalitet: Major Hjalmar Front i Mongoliet och Manchukuo 1937–1945.  Esbo:  Litorale, 2021.  ISBN 978-952-7224-40-3.
Indigirka

| Indigirka |
| --- | --- |

Alkulähde:  Tšerskivuoristo
Laskupaikka:  Itä-Siperian meri
Maat:  Venäjä
Pituus:  1 726 km
Virtaama:  1 850 m³/s
Valuma-alue:  360 000 km²
Indigirka (ven. Индигирка, jak. Индигир, Indigir)  on 1 726 kilometriä pitkä joki Sahan tasavallan koillisosassa, Itä-Siperiassa. Joen valuma-alue on 360 000 neliökilometriä, eli hieman Suomen pinta-alaa suurempi. Joen keskivirtaama on alajuoksulla 1 850 m3/s (58 km3 vettä vuodessa).
Ust-Nera ja Indigirkajoki.
Indigirkan valuma-alue ja sivujoet
Joki saa alkunsa Tšerskivuorilta laskien laajana suistoalueena Pohjoiseen jäämereen kuuluvaan Itä-Siperian mereen.
Merkittävimmät sivujoet ovat Kuidusun, Kjuente, Elgi, Nera, Moma, Badjariha, Selennjah, Ujandina, Allaiha, Bjorjodjoh. Indigirka on jäässä lokakuusta touko-kesäkuuhun. Joen varrella olevia asutuksia ovat Ust-Nera, Honuu, Belaja Gora, Tšokurdah ja Tabor. Jokialueelta louhitaan kultaa.
Aiheesta muualla

Kuvia tai muita tiedostoja aiheesta Indigirka Wikimedia Commonsissa
Indigirka At Vorontsovo (Virtaaman mittauspiste   350 km laskukohdasta yläjuoksulle) / R-Arctic Net (englanniksi)
Indigirka At Indigirskiy (Virtaaman mittauspiste 1412 km laskukohdasta yläjuoksulle) / R-Arctic Net (englanniksi)
Kameleontti ja gekko

Kameleontti ja gekko on eteläafrikkalainen kansansatu. Kun korkein jumala loi ihmiset, hän päätti, että he saisivat elää ikuisesti. Jumala etsi eläintä, joka kertoisi heille hyvän uutisen. Silloin hän havaitsi kameleontin.  Nämä eläimet liikkuvat perin hitaasti, ja tämäkin yksilö pysähtyi alituiseen etsimään ruokaa tai ottamaan päiväunet. Jumala pohti ja tuli siihen tulokseen, että hänen luomuksillaan sittenkin tulisi olla rajallinen elinajanodote. Nyt hän valitsi lähettilääkseen vikkelän gekon. Koska jumalallista käskyä ei voi peruuttaa sen jälkeen, kun se on saatu perille, ihmisten kohtalo riippui siitä, kumpi eläin olisi nopeampi. Harmiksemme gekko ohitti kameleontin ja luovutti ihmisille suru-uutisen: he eivät eläisi ikuisesti.
Kambrikauden lajiräjähdys

Kambrikauden trilobiitti, Asaphiscus wheeleri
Kambrikauden lajiräjähdyksellä viitataan monisoluisen eläinlajiston nopeaan monimuotoistumiseen lyhyessä ajassa kambrikauden ja paleotsooisen maailmankauden alussa. Kambrikauden räjähdyksen aikana osapuilleen 542–530 miljoonaa vuotta sitten syntyi valtaosa nykyisten eliölajien pääjaksoista. Pääjaksojen alku lienee tapahtunut jo edeltäneellä prekambrikaudella. Monien kaudella syntyneiden pääjaksojen on havaittu kuolleen sukupuuttoon. Sanalla räjähdys viitataan lähinnä kauden aikana fossiilien määrän rajuun kasvuun, lähinnä kovakuoristen eliöiden ilmestymisen vuoksi. Tältä kaudelta ovat peräisin suuret merenpohjiin hautautuneiden kalkkikuoristen eliöiden kerrostumat. Jo ennen kambrikautta oli monisoluisia pehmeäkudoksisia eliöitä, jotka eivät fossiloidu helposti, mutta siitä huolimatta niitä on löydetty. Kambrikauden räjähdys osoittaa myös miten evoluutiossa tapahtuu hyppäyksellisiä nopean kehittymisen vaiheita.
Syitä

Ilmiölle ei ole vielä yhtä yleisesti hyväksyttyä selitystä. Syiksi on ehdotettu suurta määrää biologisia ja geologisia tekijöitä. Näitä ovat muun muassa suvullisen lisääntymisen kehittyminen mikä lisäsi monimuotoisuutta, Rodinia-mantereen hajoaminen, uusien ekologisten lokeroiden vapautuminen jääkauden jäljiltä, silmän alkeellisten muotojen sekä Hox-geenien kehittyminen ja petojen kehittyminen.
Kamee

Cassis madascarensis -kotilon kuoreen Ciro Mazzan kaivertama kamee.
Kamee (ransk. camée) on korukivestä, simpukankuoresta tai sarvesta kaiverrettu reliefi, jota käytetään yleensä rintakoruna. Tavallisesti kamee valmistetaan korukivestä, kuten akaatista tai onyksistä, jossa on erilaisia ohuita värikerrostumia. Tummempi kerros muodostaa taustan, ja varsinainen kohokuvio kaiverretaan vaaleampaan kerrokseen.
Kameekoruja on myös korva- ja kaulakoruina sekä sormuksina.
Portlandin maljakko, Antiikin Rooma.
Kameekoruja on valmistettu sumerilaisten ajoista lähtien. Kreikkalaiset ja roomalaiset valmistivat hyvinkin taidokkaita kameekoruja. Kamee nousi kukoistukseensa 1500–1700-luvuilla antiikin ihailun myötä. 1800-luvulla kameekoruja käytettiin enemmän asusteina kuin koriste-esineinä.
Aiheesta muualla

Kuvia tai muita tiedostoja aiheesta Kamee Wikimedia Commonsissa
Jusevičiai

Jusevičiai on kylä Kalvarijan kunnassa, Marijampolėn läänissä, Lounais-Liettuassa lähellä Puolan ja Venäjän (Kaliningradin alue) rajaa. Vuonna 2001 kylässä asui 421 asukasta.
Kylän sijainti kartalla
Just Cause 2

| Just Cause 2 |
| --- | --- |

Kehittäjä:  Avalanche Studios
Julkaisija:  Eidos Interactive
Jakelija:  Square Enix
Suunnittelija:  Jack MacLeany
Pelisarja:  Just Cause
Pelimoottori:  Avalanche 2.0
Julkaistu:  NA 23. maaliskuuta 2010EU 26. maaliskuuta 2010AUS 1. huhtikuuta 2010JP 10. kesäkuuta 2010
Lajityyppi:  toimintaseikkailu, kolmannen persoonan ammuntapeli
Pelimuoto:  yksinpeli
Ikäluokitus:  PEGI: 18 ESRB: M  Virheellinen ESRB-arvo
Alusta:  Microsoft Windows, PlayStation 3, Xbox 360
Jakelumuoto:  DVD, Blu-ray
Lisää peliartikkeleitaVideopelien teemasivulla
Infobox OK   : 
Just Cause 2 on Avalanche Studiosin kehittämä ja Eidos Interactiven vuonna 2010 julkaisema avoimeen pelimaailmaan sijoittuva toimintaseikkailupeli, joka on jatko-osa vuonna 2006 julkaistulle Just Causelle. Pelissä hyödynnetään edeltäjänsä moottorin pohjalta kehitettyä Avalanche 2.0 -pelimoottoria. Moottorin merkittävimpiä muutoksia ovat pintojen topografian reaaliaikainen muuttaminen ja monipuolisempi koukkusysteemi, jolla voi esimerkiksi kiinnittää kappaleita toisiinsa.
Edellisestä osasta tuttu Rico Rodriguez jatkaa pelin päähahmona. Rodriguezin tavoitteena on syöstä Kaakkois-Aasiassa sijaitsevan fiktiivisen Panaun saaren diktaattori pois vallasta sekä kohdata entinen työnantajansa Tom Sheldon. Ricon on sabotoitava armeijan tukikohtia ja aiheutettava kaaosta Panaun saarella, jotta hänelle avautuu uusia tehtäviä. Tarinan edetessä Rico saa käyttöönsä pistooleita, revolvereita, haulikoita, käsikranaatteja ja useita erilaisia konetuliaseita. Tärkein väline on kuitenkin entraushaka, jonka avulla voi kiivetä seiniä ja kallioita pitkin ja kiinnittää kappaleita toisiinsa. Pelialueena toimii tuhannen neliökilometrin kokoinen Panaun saariryhmä. Maisemat vaihtuvat lumihuippuisista vuorista rutikuiviin aavikoihin ja harmaista kaupungeista vihreisiin viidakoihin. Pelaaja voi ajaa erityyppisiä autoja ja moottoripyöriä, sekä ottaa komentoonsa laivoja, lentokoneita ja helikoptereita.
Pelin jatko-osa Just Cause 3 julkaistiin 1. joulukuuta 2015.
Aiheesta muualla

Just Cause 2 MobyGamesissa (englanniksi)
Jusein Mehmedov

| Mitalit> Maa:   Bulgaria.Miesten vapaapaini. Olympialaiset  | Mitalit> Maa:   Bulgaria.Miesten vapaapaini. Olympialaiset  | Mitalit> Maa:   Bulgaria.Miesten vapaapaini. Olympialaiset  | Maa:   Bulgaria> Miesten vapaapaini. |
| --- | --- | --- | --- |
|  Hopeaa | Melbourne 1956 | yli 87 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Istanbul 1957 | yli 87 kg |  |
Jusein Alitiev Mehmedov (bulg. Юсеин Алитиев Мехмедов, 25. tammikuuta 1924 Razgrad – 9. maaliskuuta 2014 Istanbul, Turkki) oli bulgarialainen vapaapainija ja olympiamitalisti.
Bulgarian turkkilaisvähemmistöön kuulunut, yli 87 kilogramman painoluokassa kilpaillut Mehmedov saavutti olympiahopeaa Melbournessa 1956 ja MM-pronssia Istanbulissa 1957. Hän päätti kilpauransa vuonna 1959 ja toimi sen jälkeen painivalmentajana Bulgariassa kunnes muutti vuonna 1989 Turkkiin. Hän kuoli Istanbulissa 90-vuotiaana 9. maaliskuuta 2014.
Just Cause (videopeli)

| Just Cause |
| --- | --- |

Kehittäjä:  Avalanche Studios
Julkaisija:  Eidos Interactive
Jakelija:  Steam, Humble Store ja GOG.com
Säveltäjä:  Rob Lord
Pelisarja:  Just Cause
Pelimoottori:  Avalanche
Julkaistu:  EU 22. syyskuuta 2006NA 27. syyskuuta 2006
Lajityyppi:  Kolmannen persoonan ammuntapeli
Pelimuoto:  Yksinpeli
Ikäluokitus:  PEGI: 16 ESRB: M  Virheellinen ESRB-arvo
Alusta:  PlayStation 2, Xbox, Xbox 360, Windows
Jakelumuoto:  DVD, Steam
Lisää peliartikkeleitaVideopelien teemasivulla
Infobox OK  : 
Just Cause on Avalanche Studiosin kehittämä ja Eidos Interactiven julkaisema toimintapeli. Se julkaistiin syyskuussa 2006 PlayStation 2-, Xbox- ja Xbox 360 -konsoleille sekä Windowsille.
Peli sijoittuu Karibianmerellä sijaitsevaan kuvitteelliseen San Esperiton saarivaltioon. Pelaaja ohjaa CIA:n agentti Rico Rodriguezia, joka toimii San Esperiton diktaattoria vastaan taistelevan sissiliikkeen puolella. Peli on saanut nimensä Yhdysvaltain armeijan Just Cause -koodinimellä suoritetusta operaatiosta. Pelissä pelaaja pääsee käyttämään monia elokuvatyylisiä lisävarusteita, joiden avulla voi kiinnittyä esimerkiksi ajoneuvoihin. Pelimaailmassa pelaaja voi liikkua vapaasti ja tehdä varsinaisten juonellisten tehtävien ohella sivutehtäviä, joista voi ansaita esimerkiksi lisää aseita ja turvataloja. Sivutehtäviin kuuluvat esimerkiksi kylien valtaukset joko kapinallisille tai huumeliigalle.
Vuonna 2010 pelille julkaistiin jatko-osa Just Cause 2.
Aiheesta muualla

Pelin virallinen sivusto (Arkistoitu – Internet Archive) (englanniksi)
Just Cause MobyGamesissa (englanniksi)
Juselius

Jusélius tai Juselius on muun muassa seuraavien henkilöiden sukunimi:
Adolf Juselius (1814–1884), Tammikuun valiokunnan jäsen, Loviisan pormestari
August Artur Jusélius (1857–1925), suomalainen pankinjohtaja, tuomari, valtiopäivämies, varatuomari ja hovioikeudenneuvos
August Ferdinand Juselius (1847–1900), suomalainen valtiopäivämies, Turun kunnallispormestari 1881–1900, August Artur Juséliuksen veli
Axel Juselius (1868–1935), Ruotsalaisen kansanpuolueen kansanedustaja
Carina Juselius (s. 1961), suomalainen kestävyysjuoksija
Carl Fredrik Juselius, turkulaisen Juseliuksen paitatehtaan perustaja
Elin Juselius (1872–1964), suomalainen keraamikko, Axel Juseliuksen sisar
Emil Wilhelm Jusélius, suomalainen silmälääkäri, Suomen Silmälääkäriyhdistyksen perustajajäseniä, Axel Juseliuksn veli
Fritz Arthur Jusélius (1855–1930), porilainen vuorineuvos
Jarkko Juselius, eläkkeellä oleva Yleisradion politiikan toimittaja
Jorma Juselius (1926–2013), suomalainen muusikko
Katarina Juselius (s. 1943), suomalainen ekonomisti
Katariina Juselius, suomalainen näyttelijä
Nils Jakob Juselius (1818–1880), suomalainen pappi ja valtiopäivämies
Sigrid Jusélius (1887–1898), Fritz Arthur Juséliuksen keuhkotautiin kuollut tytär, jonka muistona ovat:
Juseliuksen mausoleumi
Sigrid Juséliuksen säätiö.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Héctor Herrera (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Héctor Miguel Herrera López
Syntymäaika: 19. huhtikuuta 1990 (ikä 34)
Syntymäpaikka: Tijuana, Meksiko
Pelipaikka: keskikenttäpelaaja
Pituus: 185 cm
Seura
Seura: Houston Dynamo
Junioriseurat
2007–2011: Pachuca
Seurat
| Vuodet | Seura | O | (M) |
| 2011–2013 | Pachuca | 52 | (2) |
| 2013–2019 | Porto | 164 | (26) |
| 2019–2022 | Atlético Madrid | 58 | (0) |
| 2022– | [[Houston Dynamo]] | 10 | (0) |
Maajoukkue
| 2012– | Meksiko | 102 | (10) |
 Seurajoukkueuran tilastot kattavat vain kansalliset sarjat, päivitetty 21. marraskuuta 2022.  Maajoukkueuran tilastot päivitetty 21. marraskuuta 2022.
| Mitalit> Maa:   Meksiko.Miesten jalkapallo.CONCACAF Gold Cup  | Mitalit> Maa:   Meksiko.Miesten jalkapallo.CONCACAF Gold Cup  | Mitalit> Maa:   Meksiko.Miesten jalkapallo.CONCACAF Gold Cup  | Maa:   Meksiko> Miesten jalkapallo. |
| --- | --- | --- | --- |
|  Kultaa | Yhdysvallat ja Kanada 2015 |  |  |
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 |  |  |
Héctor Miguel Herrera López (s. 19. huhtikuuta 1990 Tijuana, Meksiko) on meksikolainen jalkapalloilija. Hän edustaa Yhdysvalloissa MLS-seura Houston Dynamoa ja on pelipaikaltaan keskikenttäpelaaja.
Seurajoukkueura

Herrera on meksikolaisseura Pachucan junioriakatemian kasvatti. Hän teki ensiesiintymisensä maan pääsarjassa 23. heinäkuuta 2011 ottelussa Santos Lagunaa vastaan.
28. kesäkuuta 2013 Herrera siirtyi portugalilaisjätti Portoon 8 miljoonan euron siirtokorvauksella. Hän pelasi kuusi kautta Portossa ja sen jälkeen kolme kautta Espanjassa Atlético Madridissa.
Maajoukkueura

Herrera on ennen vuoden 2022 MM-kilpailuja pelannut Meksikon maajoukkueessa 102 maaottelua ja tehnyt niissä kymmenen maalia. Hän pelasi MM-kilpailuissa 2014 joukkueensa kaikki neljä ottelua avauskokoonpanossa ja MM-kilpailuissa 2018 kaikissa neljässä ottelussa täydet minuutit.